Lucía Prades

Lucia Prades Ricondo (Castelló de laPlana, Castelló, Valentziako Erkidegoa, 2001eko urriaren 5a) eskubaloi jokalaria da eta Super Amara Bera Beran jokatu du atezain postuan.

 Ibilbidea 
Espainiako txapeldunordea izan zen 2015. urtean eta 2017. urtean Valentziako selekzio autonomikoarekin, Castelló Eskubaloian hazi zen Montse Pucheren itzalean. Castelloko taldearekin debuta egin zuen Espainiako maila gorenean, 2017-2018 denboraldian, eta 2019-2020 denboraldian 16 partida jokatu zituen.

Lucía Prades Emakumezkoen Elda Eskubaloi Taldearen atezain berria izendatu zuten 2021. urteko ekainaren 16an, eta, hiru urtez Eldako taldean egon ostean, 2024. urteko maiatzaren 25ean, ofizial egin zuten Elda taldea utzi zuela. Talde zuri-urdinarekin Zilarrezko Mailan eta Urrezko Ohorezko Mailan jokatu zuen, eta Espainiako maila gorenean debuta egitea lortu zuen, artean jubenila zela.

23 urterekin, Espainiako eskubaloiko azken urteetako dominatzaileak, Bera Bera eskubaloi taldeak fitxatu zuen. Talde donostiarrarekin hainbat titulu nazional lortu ditu, eta 2024-2025 denboraldian EHF European Leagueko final-laurdenetara heldu zen talde urdin mitikoaren parte izan da. Denboraldi horretan bertan, Guerreras Iberdrola Ligako All Star klubean, atezain onenaren postua lortu zuen.

 Klubak 

 2017-21: Castellón eskubaloi taldea
 2021-24: Elda Prestigio (Club Balonmano Femenino Elda)
 2024-: Super Amara Bera Bera

 Espainiako selekzioa 
Prades-ek nazioarteko deialdi batean baino gehiagotan parte hartu du, 3 nazioartekotasun baititu.

 Sariak eta garaikurrak 

 1 x Liga Guerreras Iberdrola (2024-2025)
 1 x Erreginaren Kopa (2024-2025)
 2 x Supercopa Ibérica (2024, 2025)

 Banakakoak 

 Atezain onena Liga Guerreras Iberdrola 2024-2025

 Erreferentziak 

 Kanpo estekak 

 Elkarrizketa: Lucia Prades: «Haiei ere ez zien graziarik egingo gure kontra jokatu behar izateak», Berria, 2025.11.07

Kategoria:Castelló de la Planarrak
Kategoria:Eskubaloi jokalariak
Kategoria:Emakume kirolariak